พอดีไปฝังยาคุมสำหรับ 3 ปีมาค่ะ มีประจำเดือนช่วงที่ฝังพอดี ไปฝังมาวันที่ 7 หลังจากนั้นก็มี sex แบบหลั่งในในวันที่ 14 อยากสอบถามว่ายาที่ฝังออกผลหรือยังคะ
สวัสดีค่ะ การใช้ยาคุมแบบฝังนั้นควรเริ่มฝังยาภายใน 5 วันแรกของการมีประจำเดือน เพื่อให้สามารถมีเพศสัมพันธ์ได้เลย แต่หากเริ่มฝังเวลาอื่นควรรอให้ครบ 7 วัน และเป็นการคุมกำเนิดที่มีประสิทธิภาพสูง โอกาสตั้งครรภ์ขณะฝังยาน้อยกว่า 1%กรณีนี้ที่ผ่านมาครบ 7 วันแล้ว อีกทั้งฝังยาในช่วงที่มีประจำเดือนอยู่ด้วย ก็น่าจะปลอดภัยในการมีเพศสัมพันธ์ได้แล้ว จึงไม่จำเป็นต้องใช้ยาคุมฉุกเฉินร่วมไปด้วยอีก และให้ไปเอายาฝังออกตามกำหนดเมื่อครบอายุของยา